Document ID: 31999R1070

KOMMISSIONENS FORORDNING (EF) Nr. 1070/1999
af 25. maj 1999
om ændring af bilaget til forordning (EF) nr. 1107/96 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), senest ændret ved Kommissionens forordning (EF) nr. 1068/97(2), særlig artikel 17, stk. 2, og
ud fra følgende betragtninger:
(1) Betegnelsen Φέτα (feta), som de græske myndigheder meddelte efter artikel 17 i forordning (EØF) nr. 2081/92, blev registreret som beskyttet oprindelsesbetegnelse ved Kommissionens forordning (EF) nr. 1107/96(3), senest ændret ved forordning (EF) nr. 590/1999(4);
(2) som følge af EF-Domstolens dom af 16. marts 1999 blev forordning (EF) nr. 1107/96 annulleret, for så vidt som betegnelsen Φέτα (feta) i forordningen blev registreret som beskyttet oprindelsesbetegnelse; den pågældende betegnelse udgår derfor af registret over beskyttede geografiske betegnelser og oprindelsesbetegnelser samt af bilaget til nævnte forordning -
UDSTEDT FØLGENDE FORORDNING:
Artikel 1
1. Betegnelsen Φέτα (feta) udgår af registret over beskyttede geografiske betegnelser og oprindelsesbetegnelser.
2. I bilaget til forordning (EF) nr. 1107/96 udgår betegnelsen Φέτα (feta) (BOB) i rubrikkerne "Ost" og "Grækenland" i del A, "Produkter i traktatens bilag II til konsum".
3. Efter artikel 17, stk. 3, i forordning (EØF) nr. 2081/92 er betegnelsen Φέτα (feta) beskyttet på nationalt plan indtil den dato, hvor der træffes afgørelse om registreringen.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. maj 1999.

Labels: 3
18
17
6